RESOLUCIÓN do 21 de novembro de 2024 pola que se modifica a Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I).
Axencia de Turismo de Galicia — III. Outras disposicións — 28/11/2024

O 19 de xaneiro de 2024 publicouse no
Diario Oficial de Galicia
a Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I). Esta resolución modificouse mediante a Resolución do 28 de febreiro de 2024 (DOG núm. 48, do 7 de marzo).
O artigo 2 das bases reguladoras nos seus números 1 e 2 sinala o seguinte:
1. As axudas previstas nesta convocatoria financiaranse cun crédito total de 5.500.000,00 euros, imputables á aplicación orzamentaria 04.A2.761A.770.0, proxecto 2022 00001, dos orzamentos xerais da Comunidade Autónoma de Galicia para 2024 e 2025. O orzamento divídese en tres liñas de actuación subvencionables: a liña 1, Adecuación e embelecemento de establecementos enoturísticos, cun orzamento de 1.255.000,00 euros para a liña 1.1 e 1.355.000,00 euros para a liña 1.2; a liña 2, Proxectos dixitais vinculados a recursos turísticos enogastronómicos, cun orzamento de 590.000,00 euros, e a liña 3, Creación e/ou ampliación e mellora da capacidade de aloxamento da contorna turística para a posta en valor da enogastronomía de Galicia, cun orzamento de 2.300.000,00 euros.
2. As subvencións previstas nesta resolución financiaranse co seguinte detalle:
Unha vez finalizado o prazo de solicitudes establecido pola resolución de convocatoria e avaliadas todas as solicitudes presentadas, comprobouse que algunhas das liñas de axuda esgotaron totalmente o crédito e outras tiñan remanente de crédito, tal e como se reflicte a seguir:
Como se pode comprobar no anterior cadro, a liña 1.1 «Adecuación e embelecemento de establecementos enoturísticos. Rehabilitación e reforma sustentable», recibiu un maior número de solicitudes en relación co resto das liñas, polo que existen 22 solicitudes (9 correspondentes á anualidade 2024 e 13 vencelladas á anualidade 2025) en lista de agarda, que se atopan en condicións de poder ser resoltas favorablemente xa que cumpren con todos os requisitos establecidos na orde de convocatoria.
O maior número de solicitudes vencelladas á liña 1.1 deriva das dificultades para poder actuar en instalacións preexistentes para levar a cabo obras de ampliación e mellora (encadrables na liña 3), en canto á obtención dos preceptivos permisos ou licenzas, xa que moitos dos inmobles en que se desenvolverían esas actuacións están suxeitos a algún tipo de protección, o que dificulta a intervención que se vai realizar (para o cumprimento de prazos de execución), ou en canto ás liñas 1.2 (enerxías renovables) ou 2 (proxectos dixitais) non resultaron tan atractivas para as posibles persoas beneficiarias porque a maior parte das intervencións reclamadas focalizáronse na mellora das instalacións preexistentes a través de proxectos de rehabilitación e reforma que as convertesen en instalacións máis sustentables, en coherencia co obxectivo principal do compoñente 14 do Plan de modernización e competitividade do sector turístico: a transformación e modernización do sector turístico en España a través da sustentabilidade e a dixitalización, aumentando a súa competitividade e resiliencia.
Á vista desta situación, o número de solicitudes que se atopan en lista de agarda e que estarían en condicións de poder ser resoltas, o 13.9.2024 propúxose á Comisión Bilateral entre a Secretaría de Estado de Turismo e a Comunidade Autónoma de Galicia unha modificación nos importes, tal e como se recolle no seguinte cadro:
O 24.9.2024 a Comisión Bilateral entre a Secretaría de Estado de Turismo e a Comunidade Autónoma de Galicia aproba a anterior modificación para poder resolver favorablemente todas as solicitudes presentadas e completas e así poder executar os fondos incluídos na acción de cohesión en destino (ACD) Aloxamentos con encanto en destinos enogastronómicos de Galicia. Faise preciso trasladar a modificación aprobada na Comisión Bilateral á Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I), e, deste xeito, resolver as solicitudes presentadas e que se atopan en lista de agarda.
De conformidade coa competencia conferida polo artigo 19 dos estatutos da Axencia de Turismo de Galicia, aprobados polo Decreto 196/2012, do 27 de setembro,
Artigo 1.
Modificación do anexo I da Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I)
Modifícanse os artigos 2.1 e 2.2 do anexo I da Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I), nos termos que se recollen a seguir:
Un. O artigo 2.1 queda redactado nos seguintes termos:
«As axudas previstas nesta convocatoria financiaranse cun crédito total de 5.500.000,00 euros, imputables á aplicación orzamentaria 04.A2.761A.770.0, proxecto 2022 00001, dos orzamentos xerais da Comunidade Autónoma de Galicia para 2024 e 2025. O orzamento divídese en tres liñas de actuación subvencionables: a liña 1, Adecuación e embelecemento de establecementos enoturísticos, cun orzamento de 2.533.000,00 euros para a liña 1.1 e 550.000,00 euros para a liña 1.2; a liña 2, Proxectos dixitais vinculados a recursos turísticos enogastronómicos, cun orzamento de 550.000,00 euros, e a liña 3, Creación e/ou ampliación e mellora da capacidade de aloxamento da contorna turística para a posta en valor da enogastronomía de Galicia, cun orzamento de 1.867.000,00 euros».
Dous. O artigo 2.2 queda redactado nos seguintes termos:
«As subvencións previstas nesta resolución financiaranse co seguinte detalle:
Artigo 2.
Réxime de recursos
Esta resolución pon fin á vía administrativa e contra ela poderán interpoñerse os seguintes recursos, sen prexuízo de que as persoas interesadas poidan presentar calquera outro que consideren procedente:
a) Recurso potestativo de reposición ante a persoa titular da Dirección de Turismo de Galicia, no prazo dun mes contado a partir do día seguinte ao da súa publicación no DOG, segundo o disposto nos artigos 123 e 124 da Lei 39/2015, do 1 de outubro.
b) Recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados desde o día seguinte ao da publicación desta resolución no DOG, de acordo co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira única
Esta resolución entrará en vigor ao día seguinte da súa publicación no
Diario Oficial de Galicia
.
Santiago de Compostela, 21 de novembro de 2024